CELEX: 31999R1972
Language: sl
Date: 1999-09-15 00:00:00
Title: Uredba Komisije (ES) št. 1972/1999 z dne 15. septembra 1999 o spremembi Uredbe (EGS) št. 3600/92 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet

Pomembno pravno obvestilo

|

31999R1972

Uradni list L 244 , 16/09/1999 str. 0041 - 0041

		Uredba Komisije (ES) št. 1972/1999z dne 15. septembra 1999o spremembi Uredbe (EGS) št. 3600/92 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v prometKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 1999/1/ES [2], in zlasti člena 8(2),(1) ker ponovno oceno v prometu že prisotnih aktivnih snovi dve leti po priglasitvi Direktive 91/414/EGS na podlagi člena 8(2) te direktive organizira Komisija s programom sodelovanja in usklajevanja, določenim z Uredbo Komisije (EGS) št. 3600/92 [3], kakor je bila nazadnje spremenjena z Uredbo (ES) št. 1199/97 [4], v okviru katerega države članice opravljajo posebne naloge, ki omogočajo znanstvene in strokovne ocene, na katerih temeljijo regulatorne odločitve, sprejete na ravni Skupnosti;(2) ker je nujno, da imajo vse zainteresirane strani kar najhitrejši dostop do osveženih informacij v zvezi s testi in študijami, za katere so bile vložene zahteve za varstvo podatkov, kakor tudi v zvezi s testi in študijami, ki bodo v poznejših fazah morda potrebni za pripravo končne ocene in sprejem odločitve o zadevnih aktivnih snoveh; ker mora te informacije dati na voljo država članica poročevalka;(3) ker je Uredbo Komisije (EGS) št. 3600/92 treba spremeniti, da se zagotovi dostop do teh informacij za vse zainteresirane strani;(4) ker so ukrepi, predvideni s to uredbo, v skladu z mnenjem Stalnega odbora za zdravstveno varstvo rastlin,SPREJELA NASLEDNJO UREDBO:Člen 1Drugi stavek drugega pododstavka člena 7(3) Uredbe (EGS) št. 3600/92 se spremeni:"Država članica poročevalka na posebno zahtevo da na vpogled ali ima na razpolago za posvetovanja zainteresiranih strani:- informacije iz točke (d) odstavka 1, razen tistih njihovih delov, ki so bili v skladu s členom 14 Direktive obravnavani kot zaupni;- ime aktivne snovi;- vsebnost čiste aktivne snovi v izdelanem materialu;- seznam vseh podatkov, potrebnih za obravnavo v zvezi z možno vključitvijo določene aktivne snovi v Prilogo I k Direktivi, in sicer najprej v obliki, kakršna je v poročilu poročevalca, in nato v dokončni obliki po posvetovanju Komisije s strokovnjaki, navedenimi v naslednjem pododstavku."Člen 2Ta uredba začne veljati 1. oktobra 1999.Ta uredba je v celoti zavezujoča in se neposredno uporablja v vseh državah članicah.V Bruslju, 15. septembra 1999Za KomisijoFranz FischlerČlan Komisije[1] UL L 230, 9.8.1991, str. 1.[2] UL L 21, 28.1.1999, str. 21.[3] UL L 366, 15.12.1992, str. 10.[4] UL L 170, 28.6.1997, str. 19.--------------------------------------------------